rejauldu/bengali-wikipedia huggingface dataset:
নাদিয়া মোহাম্মদ হাশেম একজন জর্ডানি সাংবাদিক এবং রাজনীতিবিদ যিনি মে ২০১২ থেকে অক্টোবর ২০১২ পর্যন্ত নারী প্রতিমন্ত্রী হিসেবে দায়িত্ব পালন করেছিলেন। তিনি জর্ডান এর নারী বিষয়ক প্রথম নারী প্রতিমন্ত্রী ছিলেন।  শিক্ষা হাশেম মিডলসেক্স বিশ্ববিদ্যালয় থেকে গণিতের উপর স্নাতক ডিগ্রী লাভ করেন।  কর্মজীবন হাশেম সাংবাদিক হিসেবে আল রা'ই পত্রিকা কাজ করেছেন। তিনি স্বাধীনতা ও গণতন্ত্র উন্নয়নের জন্য জাতীয় সমাজ এর সভাপতি, যেটি গণতান্ত্রিক অংশগ্রহণে সমর্থন করে এমন একটি সমাজ।  তিনি ফয়েজ তারায়নে-এর দ্বিতীয় মন্ত্রিসভায় নারী বিষয়ক প্রতিমন্ত্রী হিসাবে নিযুক্ত হন, যা ২ মে ২০১২ সালে গঠিত হয়েছিল। হাশেমের কার্যালয়টি তার নিয়োগের মাধ্যমেই এটির প্রতিষ্ঠিত হয়েছিল। ১১ অক্টোবর ২০১২-এ আবদুল্লাহ এনসোর-এর গঠিত পরবর্তী মন্ত্রিসভায় হাশেমকে নিয়োগ করা হয়নি। অফিসটিও বিলুপ্ত হয়ে গেছে।  তথ্যসূত্র  বিষয়শ্রেণী:জর্ডান সরকারের মন্ত্রী বিষয়শ্রেণী:রাজনীতিতে জর্ডানি মহিলা বিষয়শ্রেণী:জর্ডান সরকারের মহিলা মন্ত্রী বিষয়শ্রেণী:জর্ডানিয় সাংবাদিক বিষয়শ্রেণী:২০শ শতাব্দীর নারী গণিতবিদ বিষয়শ্রেণী:২০শ শতাব্দীতে জন্ম বিষয়শ্রেণী:২০২৩-এ মৃত্যু বিষয়শ্রেণী:মিডলসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর জর্ডানীয় নারী রাজনীতিবিদ বিষয়শ্রেণী:২১শ শতাব্দীর জর্ডানীয় রাজনীতিবিদ
ডেবোরা জিয়াহুই সাই (জন্ম ১৮ ডিসেম্বর ১৯৯৪) একজন অস্ট্রেলিয়ান সিঙ্ক্রোনাইজড সাঁতারু। তিনি ২০১৬ গ্রীষ্মকালীন অলিম্পিকে দলগত ইভেন্টে প্রতিদ্বন্দ্বিতা করেছিলেন। সাই অল সেন্টস কলেজ, পার্থে পড়াশোনা করেছেন।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:অস্ট্রেলীয় সমলয় সাঁতারু বিষয়শ্রেণী:পার্থ, পশ্চিম অস্ট্রেলিয়ার ক্রীড়াবিদ বিষয়শ্রেণী:অস্ট্রেলিয়ার অলিম্পিক সমলয় সাঁতারু বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
রামানুজ নুত্রান্ততি (          )  হলো পেরিয়া কোয়েল নাম্বি রচিত তামিল হিন্দু সাহিত্যকর্ম।এতে ১০৮টি পশুরম (স্তব) রয়েছে।  এটি অন্ততি  কাব্যিক শৈলীতে রচিত হয়েছিল।অন্ততি শৈলিতে প্রতিটি পদের শেষ শব্দটি পরবর্তী শ্লোকের প্রথম শব্দরূপে গঠিত হয়েছে।    শ্রী বৈষ্ণব ঐতিহ্য অনুসারে, এই স্তোত্রটি রামানুজকে এতটাই প্রভাবিত করেছিল যে তিনি লেখককে তিরুবরঙ্গতু অমুধনর উপাধি প্রদান করেছিলেন।  সাধক মানবলা মামুনি একে আলবরদের স্তোত্র নালায়রা দিব্য প্রবন্ধমের সংকলনে সংযুক্ত করেছেন বলে মনে করা হয়। একে সংস্কৃতে প্রবন্ধ গায়ত্রীও বলা হয়।    কিংবদন্তি   কিম্বদন্তী অনুসারে, পেরিয়া কোয়েল নাম্বি প্রথম দিকে রামানুজের বিরোধী ছিলেন। তিনি শ্রীরঙ্গম মন্দিরের প্রধান পুরোহিত ছিলেন এবং রামানুজের কার্যে  হস্তক্ষেপ করেছিলেন। দেবতা রঙ্গনাথ স্বয়ং নাম্বির স্বপ্নে আবির্ভূত হয়ে রামানুজের সাথে বিরোধিতা না করার নির্দেশ দিয়েছিলেন বলে কথিত আছে। রামানুজ যখন তার শিষ্য কুরাথালবরের সাথে শ্রীরঙ্গম ত্যাগ করার সম্ভাবনা সম্পর্কে আলোচনা করছিলেন, তখন নাম্বি উপস্থিত হন এবং তার মহত্ত্ব উপলব্ধি করে তার শিষ্য  হতে চেয়েছিলেন। রামানুজ অবশ্য কুরাথালবরকে তার নিজের শিষ্যরূপে গ্রহণ করতে বলেন। এতে দুই ব্যক্তির মধ্যকার শত্রুতার অবসান ঘটে ও নাম্বি মন্দিরের চাবি রামানুজের হাতে অর্পণ করে দেন। পরবর্তীকালে তিনি রামানুজ নুত্রন্ততি রচনা করেন।    স্তবগান   এই স্তবগানের দ্বিতীয় স্তোত্রটি রামানুজের কর্মের প্রশংসা করে:    আরও দেখুন    পেরিয়া তিরুবন্ততি  পেরিয়া তিরুমলি  তিরুবিরুত্তম  তথ্যসূত্র  বিষয়শ্রেণী:হিন্দু বৈষ্ণব পুঁথি বিষয়শ্রেণী:তামিল সাহিত্য গ্রন্থ বিষয়শ্রেণী:তামিল সাহিত্য বিষয়শ্রেণী:নালাইরা দিব্য প্রবন্ধ
খুলনা জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। খুলনা জেলায় মোট ৯টি উপজেলার ৬৭টি ইউনিয়ন পরিষদ নিয়ে গঠিত হয়েছে। নিম্নে বিস্তারিত তালিকা উল্লেখ করা হল:  কয়রা উপজেলা কয়রা উপজেলা ৭টি ইউনিয়ন, ৬৩ টি ওয়ার্ড, ৭২ টি মৌজা/মহল্লা এবং ১৩১ টি গ্রাম নিয়ে গঠিত হয়েছে।   আমাদি ইউনিয়ন  বাগালী ইউনিয়ন  মহেশ্বরীপুর ইউনিয়ন  মহারাজপুর ইউনিয়ন  কয়রা ইউনিয়ন  উত্তর বেদকাশী ইউনিয়ন  দক্ষিণ বেদকাশী ইউনিয়ন   দাকোপ উপজেলা দাকোপ উপজেলার প্রশাসনিক কার্যক্রম ১৯১৩ সালে শুরু হয় এবং ১৯৮৩ সালে উপজেলায় রুপান্তর করা হয়। এখানে ৯টি ইউনিয়ন পরিষদ, ২৬টি মৌজা এবং ১০৭টি গ্রাম নিয়ে গঠিত হয়েছে।   বাজুয়া ইউনিয়ন  কামারখোলা ইউনিয়ন  তিলডাঙ্গা ইউনিয়ন  সুতারখালী ইউনিয়ন  লাউডোব ইউনিয়ন  পানখালী ইউনিয়ন  বানিশান্তা ইউনিয়ন  কৈলাশগঞ্জ ইউনিয়ন  দাকোপ ইউনিয়ন   পাইকগাছা উপজেলা পাইকগাছা উপজেলা ১০টি ইউনিয়ন পরিষদ, ১৭২ মৌজা/মহল্লা এবং ২১২টি গ্রাম নিয়ে গঠিত হয়েছে।   হরিঢালী ইউনিয়ন  গড়ইখালী ইউনিয়ন  কপিলমুনি ইউনিয়ন  লতা ইউনিয়ন  দেলুটি ইউনিয়ন  লস্কর ইউনিয়ন  গদাইপুর ইউনিয়ন  রাড়ুলী ইউনিয়ন  চাঁদখালী ইউনিয়ন  সোলাদানা ইউনিয়ন   বটিয়াঘাটা উপজেলা বটিয়াঘাটা উপজেলা ৭টি ইউনিয়ন পরিষদ/ওয়ার্ড, ১৩টি মৌজা/মহল্লা এবং ১৫টি গ্রাম নিয়ে গঠিত হয়েছে।   বটিয়াঘাটা ইউনিয়ন  আমিরপুর ইউনিয়ন  গঙ্গারামপুর ইউনিয়ন  সুরখালী ইউনিয়ন  ভান্ডারকোট ইউনিয়ন  বালিয়াডাঙ্গা ইউনিয়ন  জলমা ইউনিয়ন   ফুলতলা উপজেলা   ফুলতলা ইউনিয়ন  দামোদর ইউনিয়ন  আটরা গিলাতলা ইউনিয়ন  জামিরা ইউনিয়ন   ডুমুরিয়া উপজেলা   ডুমুরিয়া ইউনিয়ন  মাগুরাঘোনা ইউনিয়ন  ভান্ডারপাড়া ইউনিয়ন  সাহস ইউনিয়ন  রুদাঘরা ইউনিয়ন  গুটুদিয়া ইউনিয়ন  শোভনা ইউনিয়ন  খর্ণিয়া ইউনিয়ন  আটলিয়া ইউনিয়ন  ধামালিয়া ইউনিয়ন  মাগুরখালী ইউনিয়ন  রঘুনাথপুর ইউনিয়ন  রংপুর ইউনিয়ন  শরাফপুর ইউনিয়ন   তেরখাদা উপজেলা   তেরখাদা ইউনিয়ন  ছাগলাদহ ইউনিয়ন  বারাসাত ইউনিয়ন  সাচিয়াদহ ইউনিয়ন  মধুপুর ইউনিয়ন  আজগড়া ইউনিয়ন   দিঘলিয়া উপজেলা   দিঘলিয়া ইউনিয়ন  সেনহাটি ইউনিয়ন  গাজীরহাট ইউনিয়ন  বারাকপুর ইউনিয়ন  আড়ংঘাটা ইউনিয়ন  যোগীপোল ইউনিয়ন   রূপসা উপজেলা   আইচগাতী ইউনিয়ন  শ্রীফলতলা ইউনিয়ন  নৈহাটি ইউনিয়ন  টিএসবি ইউনিয়ন  ঘাটভোগ ইউনিয়ন  তথ্যসূত্র  বিষয়শ্রেণী:বাংলাদেশের স্থানীয় সরকার
বাবা আদম মসজিদ ()  বাংলাদেশের মুন্সীগঞ্জ জেলায় অবস্থিত একটি প্রাচীন মসজিদ, যা ১৪৮৩ সালে নির্মিত। মালিক কাফুর কর্তৃক জামে মসজিদ হিসেবে মসজিদটি নির্মিত হয়। এ মসজিদে নিয়মিত জামাতে নামাজ আদায় করা হয়। মসজিদের চত্বরে বাবা আদম শহীদের মাজার অবস্থিত। ১৯৪৮ খ্রিষ্টাব্দ থেকে বাংলাদেশ প্রত্নতত্ত্ব অধিদপ্তর এ স্থাপনার তত্ত্বাবধান করছে।   অবস্থান  বাবা আদম শহীদ মসজিদটি বাংলাদেশের মুন্সীগঞ্জ জেলার সদর উপজেলার কাজী কসবা গ্রামে অবস্থিত।   ইতিহাস  বাবা আদম স্থানীয় অত্যাচারী হিন্দু রাজাদের যুদ্ধে শহীদ হোন। ১৪৮৩ খ্রিষ্টাব্দে বিক্রমপুরের শাসক মহান মালিক কাফুরশাহ বাবা আদমের নামে একটি চমৎকার মসজিদ নির্মাণ করেন।   বিবরণ  এ মসজিদের ছাদে ৬টি গম্বুজ রয়েছে। উত্তর-দক্ষিণে বিস্তারিত ভিত্তি এলাকা দৈর্ঘ্যে ৪৩ ফুট এবং প্রস্থে ৩৬ ফুট। এর দেয়াল ইটে নির্মিত যা প্রায় ৪ ফুট প্রশস্থ। ইটের আকার ১০ ইঞ্চি, ৭ ইঞ্চি, ৬ ইঞ্চি ও ৫ ইঞ্চি। এগুলো লাল পোড়ামাটির ইট। সম্মুখভাগে তিনটি খিলানাকৃতির প্রবেশ পথ রয়েছে যার মাঝেরটি বর্তমানে ব্যবহৃত হয়। অভ্যন্তরভাগে পশ্চিম দেয়ালে তিনটি মেহরাব রয়েছে আর পূর্ব দেয়ালে রয়েছে আরবি লিপিতে উৎকীর্ণ একটি শিলাফলক।    রক্ষণাবেক্ষণ  ভারতবর্ষ প্রত্নতত্ত্ব জরিপ বিভাগ ১৯০৯ সালে একবার এ মসজিদটি সংস্কার করে সংরক্ষণের উদ্যোগ নেয়। কিন্তু এরপর আর কোনো কাজ হয়নি। ১৯৯১ সালে লোহার সীমানা বেড়া দেয় বাংলাদেশ প্রত্নতত্ত অধিদপ্তর।   জনপ্রিয় মাধ্যমে উপস্থাপনা  ১৯৯১ সালে বাংলাদেশ ডাক বিভাগ বাবা আদম মসজিদের ছবি সংবলিত একটি ডাকটিকিট প্রকাশ করেছে।   আরও দেখুন   বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  ঢাকা বিভাগের মসজিদের তালিকা   তথ্যসূত্র    বহিঃসংযোগ    দেখে আসুন মুন্সীগঞ্জের একটি প্রাচীন মসজিদ  বাবা আদম মসজিদ  বিষয়শ্রেণী:১৯৪৮-এ প্রতিষ্ঠিত বিষয়শ্রেণী:মুন্সীগঞ্জ জেলার দর্শনীয় স্থান বিষয়শ্রেণী:মুন্সীগঞ্জ জেলার মসজিদ বিষয়শ্রেণী:মুন্সীগঞ্জ জেলার প্রত্নতাত্ত্বিক স্থাপনা বিষয়শ্রেণী:মুন্সীগঞ্জ জেলা
আন্দ্রে সেলা (জন্মঃ ফেব্রুয়ারি ১৯৬১) একজন রসায়নবিদ যিনি ইউনিভার্সিটি কলেজ লন্ডনের রসায়নের অধ্যাপক।   তিনি বিরল ক্ষারধাতু নিয়ে গবেষণা করেন। এছাড়া হাইড্রোজেন সংরক্ষণাগার, কার্বোনাইট্রাইড এবং ন্যানোটিউব সন্নিবেশ রসায়নের বেশ কয়েকটি গবেষণা গ্রুপের সাথে সহযোগিতায় রয়েছেন। তিনি কয়েকটি টিভি ডকুমেন্টারিতে সংযুক্ত আছেন, এর মধ্যে আছে ২০১০ এর বিবিসি ডকুমেন্টারি রসায়ন: এক উদ্বায়ী ইতিহাস (Chemistry:A Volatile History); যেটি ২০১০ এর ব্রিটিশ একাডেমী টেলিভিশন অ্যাওয়ার্ডের জন্য বিশেষ তথ্যচিত্র বিভাগে মনোনীত হয়েছিল। http://www.imdb.com/name/nm3076136/ ২০১৪তে বিবিসি রেডিও ৪ এ তিনি উপস্থাপন করেছিলেন "My Family and other Ibex"http://www.bbc.co.uk/programmes/b04gypsg এবং "Urine Trouble: What's in our Water"।http://www.bbc.co.uk/programmes/b04g8kc9 মেলভিন ব্রাগের In Our Time এ তিনি একজন অতিথি। এছাড়াও তিনি বিভিন্ন রেডিও প্রোগ্রামে অংশগ্রহণ করেন যাদের মধ্যে আছে Start The Week, Weekend, Newshour এবং Today Programme. তিনি বিবিসি ওয়ার্ল্ড সার্ভিসের সিরিজ "Elemental Economics" এর পরামর্শক ও কন্ট্রিবিউটর হিসেবে কাজ করছেন। এই সিরিজটি উপস্থাপনা করেন জাস্টিন রোলাট।   প্রারম্ভিক জীবন  তিনি জন্মগ্রহণ করেছেন ইতালিতে, কিন্তু বেড়ে উঠেছেন যুক্তরাষ্ট্র এবং পূর্ব আফ্রিকায়।   তিনি ১৯৮৬-৯০ তে বেলিয়ল কলেজ, অক্সফোর্ড থেকে রসায়নে পিএইচডি ডিগ্রী সম্পন্ন করেন।    কর্মজীবন  তিনি রয়েল সোসাইটি অব কেমিস্ট্রির ''কেমিস্ট্রি ওয়ার্ল্ড'' (Chemistry World) মাসিকীতে কলাম লিখে থাকেন। ক্লাসিক কিট (Classic Kit) নামে সে কলামে বৈজ্ঞানিক যন্ত্রপাতির চোখে রসায়নের ইতিহাস বর্ণনা করে থাকেন।  তিনি একাধারে স্কুলশিশু, প্রাপ্তবয়স্কদের জন্য বৈজ্ঞানিক পরীক্ষা নিরীক্ষা প্রদর্শনের জন্য সুপরিচিত।  তিনি রয়াল ইনস্টিটিউশান এর শিক্ষা কমিটি এবং চেলটেনহ্যাম সায়েন্স ফেস্টিভ্যালের বৈজ্ঞানিক উপদেষ্টা বোর্ডে আসীন রয়েছেন।  ২০১৪ সালে তিনি বিজ্ঞানে তার অসাধারণ কর্মযজ্ঞ এবং যোগাযোগের জন্য রয়েল সোসাইটি থেকে মাইকেল ফ্যারাডে পুরস্কার লাভ করেন।  তিনি SellaTheChemist নামে টুইটার একাউন্ট ব্যবহার করেন।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ রসায়নবিদ বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর রসায়নবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল।  ≈  MS Sakib  📩 ·📝 ০৭:৪২, ৭ এপ্রিল ২০২৫ (ইউটিসি) :দৈনিক সময়ের প্রত্যাশা   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য দৈনিক নয়। একটি আঞ্চলিক দৈনিক। তাই অপসারণ প্রস্তাবনা দিয়েছি। — কুউ পুলক  🗩  ০৫:০১, ৫ এপ্রিল ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
উমা সরেন (সাঁওতালি:ᱩᱢᱟ ᱥᱚᱨᱮᱱ) হলেন একজন ভারতীয় রাজনীতিবিদ, যিনি ঝাড়গ্রাম থেকে ২০১৪ সালের লোকসভা নির্বাচনে লোকসভা সদস্য নির্বাচিত হয়েছিলেন। তিনি ভারতের প্রথম সাঁওতালি নারী লোকসভা সদস্য।   প্রারম্ভিক জীবন  উমা সরেন ১৯৮৪ সালের ৯ মে জন্মগ্রহণ করেন। ২০১২ সালে নীল রতন সরকার মেডিকেল কলেজ ও হাসপাতাল থেকে এমবিবিএস ডিগ্রি লাভ করেন তিনি। তিনি সাঁওতালি জাতিসত্তার অন্তর্গত।   রাজনৈতিক জীবন  ২০১২ সালে উমা সরেন জঙ্গলমহল ভূমিপুত্র ও কন্যা মেডিকেল অ্যাসোসিয়েশনে যোগ দেন। সংগঠনটি পশ্চিমবঙ্গ-ঝাড়খণ্ড সীমান্তের দুর্গম অঞ্চলে বসবাসকারী পিছিয়ে পড়া জাতিসত্তার মানুষদের মাঝে চিকিৎসা সাহায্য প্রদান করত।  ২০১৪ সালে ৫ মে সর্বভারতীয় তৃণমূল কংগ্রেস ঘোষণা দেয় যে, উমা সরেন ঝাড়্গ্রাম থেকে ২০১৪ সালের লোকসভা নির্বাচনে ঝাড়গ্রাম থেকে প্রতিদ্বন্দ্বিতা করবেন। তিনি সিপিআইএমের পুলিন বিহারী বাস্কের বিরুদ্ধে প্রতিদ্বন্দ্বিতা করেন। নির্বাচনে তিনি ৩,৫০,৭৫৬ ভোটের ব্যবধানে পুলিন বিহারী বাস্কেকে পরাজিত করেন, ব্যবধানটি ছিল সেবারের লোকসভা নির্বাচনে পশ্চিমবঙ্গ রাজ্যে সর্বোচ্চ। তিনি ভারতীয় লোকসভায় প্রথম সাঁওতালি নারী হিসেবে নির্বাচিত হন।  ২০১৮ সালে তিনি ভারতীয় পার্লামেন্টারি দলের সদস্য হিসেবে ইন্টার-পার্লামেন্টারি ইউনিয়নের ১৩৮ তম সম্মেলনে অংশ নিতে সুইজারল্যান্ডের জেনেভা গমন করেন। সাত সদস্যের ভারতীয় প্রতিনিধি দলের মাঝে তিনিই ছিলেন একমাত্র নারী। ২০১৮ সালের মে মাসের ২৮ তারিখে উমা সরেন প্রথম ব্যক্তি হিসেবে ইন্টার পার্লামেন্টারি ইউনিয়নে সাঁওতালি ভাষায় বক্তৃতা প্রদান করেন।  ২০১৯ সালের লোকসভা নির্বাচনে তাকে মনোনয়ন না দেওয়ার সিদ্ধান্ত গ্রহণ করে সর্বভারতীয় তৃণমূল কংগ্রেস। তার পরিবর্তে ঝাড়গ্রাম থেকে বীরবহ সরেনকে মনোনয়ন প্রদান করে সর্বভারতীয় তৃণমূল কংগ্রেস।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় চিকিৎসক বিষয়শ্রেণী:২১শ শতাব্দীর ভারতীয় নারী চিকিৎসক বিষয়শ্রেণী:লোকসভার নারী সদস্য
হাসিদীয় ইহুদিবাদ বা হাসিদবাদ হলো ইহুদিধর্মের ধর্মীয় আন্দোলন যেটি অষ্টাদশ শতাব্দীর সমসাময়িক পশ্চিম ইউক্রেনে আধ্যাত্মিক পুনরুজ্জীবন আন্দোলন হিসেবে পূর্ব ইউরোপে দ্রুত ছড়িয়ে পড়ার আগে উদ্ভূত হয়েছিল। এ মতবাদের সাথে সম্পৃক্তরা হাসিদীম নামে পরিচিত এবং তাদের অধিকাংশই ইসরায়েল ও মার্কিন যুক্তরাষ্ট্রে বাস করে।  বাল শেম তোব হাসিদবাদের প্রতিষ্ঠাতা পিতা হিসাবে বিবেচিত এবং তাঁর শিষ্যগণ এর বিকাশ ও প্রচার করেন। বর্তমানে হাসিদবাদ হেরেদী ইহুদিবাদের একটি উপ-গোষ্ঠী হিসেবে পরিচিতি লাভের পাশাপাশি এটি এর ধর্মীয় রক্ষণশীলতা ও সামাজিক নির্জনতার জন্য খ্যাতিযুক্ত। এর সদস্যরা সনাতনপন্থী ইহুদি অনুশীলন উভয়ই নিবিড়ভাবে মেনে চলার লক্ষ্য - আন্দোলনের নিজস্ব অনন্য জোর দিয়ে - এবং পূর্ব ইউরোপীয় ইহুদিদের পূর্বের জীবনধারা। পোশাকের বিভিন্ন শৈলী ও ইহুদি ভাষার ব্যবহার সহ পরবর্তীকালের অনেক উপাদান প্রায় একচেটিয়াভাবে হাসিদবাদের সাথে যুক্ত।  হাসিদীয় চিন্তাভাবনা লুরিয়ীয় কাব্বালাহ্ এর উপর প্রচুর পরিমাণে প্রলম্বিত করে এবং কিছুটা হলেও এর জনপ্রিয়তা। শিক্ষাগুলি মহাবিশ্বে ঈশ্বরের অব্যবস্থাকে জোর দেয়, ধর্মীয় অনুশীলনের ভক্তিমূলক দিক, সর্বদা তাঁর সাথে একরকম হওয়ার এবং তাঁর সাথে থাকার প্রয়োজন, এবং শারীরিকতা ও জাগতিক রচনাগুলির আধ্যাত্মিক মাত্রা। হাসিদীম, হাসিদবাদের অনুগামী, ধর্মাধিকরণ বা রাজবংশ হিসাবে পরিচিত স্বতন্ত্র সম্প্রদায়গুলিতে সংগঠিত হয়, যার প্রত্যেকে তার নিজস্ব বংশগত পুরুষ নেতা, রেবে নেতৃত্বে থাকে। রেবের প্রতি শ্রদ্ধা ও মূল নীতিগুলি, কারণ তাকে আধ্যাত্মিক কর্তৃত্ব হিসাবে বিবেচনা করা হয় যার সাথে অনুগামীকে ঈশ্বরের ঘনিষ্ঠতা অর্জনের জন্য বন্ধন করতে হবে।বিভিন্ন ধর্মাধিকরণ মৌলিক প্রত্যয়গুলি ভাগ করে, তবে আলাদাভাবে কাজ করে এবং অনন্য বৈশিষ্ট্য ও রীতিনীতি রাখে। প্রজন্মের পরিবারগুলিতে প্রায়শই অনুমোদিততা বজায় থাকে এবং হাসিদীয় হওয়া যতটা সমাজতাত্ত্বিক কারণ - নির্দিষ্ট সম্প্রদায়ের মধ্যে জন্ম এবং রেবীয়র রাজবংশের প্রতি আনুগত্যকে অন্তর্ভুক্ত করে - যেমন এটি ধর্মীয়। বেশ কয়েকটি ধর্মাধিকরণ রয়েছে যার প্রতিটি হাজার হাজার সদস্য পরিবার রয়েছে এবং কয়েকশো ছোট ছোট ছোট রয়েছে। ২০১৬ সালের হিসাবে, বিশ্বব্যাপী ১৩০,০০০ এরও বেশি হাসিদীয় পরিবার ছিল, বিশ্বব্যাপী ইহুদি জনসংখ্যার প্রায় ৫%।   তথ্যসূত্র    আরও পড়ুন    Balog, Yeshayahu P./Morgenstern, Matthias (2010), Hasidism: A Mystical Movement Within Eastern European Judaism, EGO - European History Online, Mainz: Institute of European History, retrieved: March 25, 2021 (pdf).   বহিঃসংযোগ   Map of the spread of Hasidism from 1730 and 1760–75, and its encroachment on the Lithuanian centre of Rabbinic opposition  Satmar Hasidic Williamsburg  photo-series by Suzanne Stein  বিষয়শ্রেণী:ইহুদি ধর্মীয় আন্দোলন
দেশি পানকৌড়ি (বৈজ্ঞানিক নাম: Phalacrocorax fuscicollis) Phalacrocoracidae (ফ্যালাক্রোকোরাসিডি) গোত্র বা পরিবারের অন্তর্গত Phalacrocorax (ফ্যালাক্রোকোরাক্স) গণের অন্তর্ভুক্ত এক প্রজাতির পানকৌড়ি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। দেশি পানকৌড়ি বৈজ্ঞানিক নামের অর্থ কালোঘাড় পানকৌড়ি (গ্রিক: Phalacrocorax = পানকৌড়ি; লাতিন: fuscus = কালচে, -collis = ঘাড়ের)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৯ লক্ষ ৪৬ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে নামেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।  চিত্রশালা   তথ্যসূত্র    বহিঃসংযোগ    the Internet Bird Collection, আরও আলোকচিত্র, ডাক ও অন্যান্য মিডিয়া  Oriental Bird Images, আলোকচিত্র।  বিষয়শ্রেণী:ফ্যালাক্রোকোরাক্স বিষয়শ্রেণী:এশিয়ার পাখি বিষয়শ্রেণী:জলচর পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:ভুটানের পাখি বিষয়শ্রেণী:শ্রীলঙ্কার পাখি বিষয়শ্রেণী:পাকিস্তানের পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:কম্বোডিয়ার পাখি বিষয়শ্রেণী:ভিয়েতনামের পাখি বিষয়শ্রেণী:১৮২৬-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:নেপালের পাখি
থাম্ব|upright=1.2|১৮৬০-এর দশকে পুলম্যান স্লিপিং কার। স্লিপার কামরা () বা স্লিপিং কার () হচ্ছে যাত্রীদের শোয়ার ব্যবস্থাসহ একধরনের যাত্রীবাহী রেল কামরা। যুক্তরাজ্য ও মার্কিন যুক্তরাষ্ট্রে এধরনের কামরা চালু হলেও পরবর্তীকালে বিভিন্ন জায়গায় ছড়িয়ে গিয়েছে।  ইতিহাস থাম্ব|যুক্তরাষ্ট্রের প্রথম স্লিপার কামরা, "চেম্বার্সবার্গ", যা ১৮৩৯ সালে কাম্বারল্যান্ড ভ্যালি রেলরোডে চালু হয়েছিল। স্লিপার কামরার সবচেয়ে আদিমতম উদাহরণ হচ্ছে ইংল্যান্ডের লন্ডন ও ল্যানশায়ারের মধ্যে লন্ডন অ্যান্ড বার্মিংহাম ও গ্র্যান্ড জংশন রেলওয়ে। তখন এটি "বেড ক্যারেজ" () নামে পরিচিত। ১৮৩৮ সালে প্রথম শ্রেণির যাত্রীদের জন্য এই বেড ক্যারেজ চালু করা হয়েছিল।Lambert, Anthony J. (1983), Travel in the Twenties and Thirties  ১৮৩৯ সালের বসন্তে কাম্বারল্যান্ড ভ্যালি রেলরোড মার্কিন যুক্তরাষ্ট্রের পেনসিলভেনিয়ায় চেম্বার্সবার্গ থেকে হ্যারিসবার্গ পর্যন্ত "চেম্বার্সবার্গ" () নামক প্রথম স্লিপার কামরা বা স্লিপিং কার চালু করেছিল। কয়েক বছর পরে "কার্লাইল" () নামক দ্বিতীয় স্লিপিং কার চালু করা হয়েছিল।Philip Berlin Historical Marker – Behind the Marker   দেশভিত্তিক স্লিপার কামরা চীন থাম্ব|চীনের দোতলা সাধারণ যাত্রীবাহী স্লিপার কামরা, এপ্রিল ২০০৬।  চায়না রেলওয়ে দেশজুড়ে সাধারণ স্লিপার ট্রেনের এক বিস্তৃত নেটওয়ার্ক পরিচালনা করে, এবং সমস্ত প্রাদেশিক রাজধানী ও বিভিন্ন প্রধান শহর এই নেটওয়ার্কের অন্তর্গত। চীনের হার্ড স্লিপার কামরা অত্যন্ত সাদামাটা, এতে প্রতি ঘরে ৬টি বাঙ্ক বেড বর্তমান এবং বিশেষ করে চীনা নববর্ষের সময় এদের সিটে রূপান্তর করা যায়। এছাড়া চীনের সফট স্লিপার কামরায় প্রতি ঘরে দুই বা চারটি বিছানা বর্তমান।  ভারত থাম্ব|ভারতের একটি ট্রেনে একটি স্লিপার কামরা। স্লিপার কামরা ভারতীয় রেলের সবচেয়ে বেশি ব্যবহৃত রেল কামরা এবং একটি ট্রেন রেকে দশ বা তার বেশি স্লিপার থাকতে পারে। এর প্রস্থ বরাবর ৩টি ও দৈর্ঘ্য বরাবর ২টি শোয়ার বার্থ বর্তমান। এগুলি প্রতি কামরায় ৭২ জন যাত্রীকে বহন করে।  এছাড়া বিভিন্ন বাতানুকূল কামরায় শোয়ার ব্যবস্থা থাকে। ফুল এসি প্রথম শ্রেণিতে ৮টি কেবিন ও ৪-৫টি কুপ বর্তমান এবং হাফ এসি প্রথম শ্রেণিতে ৩টি কেবিন ও ১টি কুপ বর্তমান। এসি ২ টায়ারে শোয়ার বার্থগুলি ৬টি বে () এবং ২টি টায়ারে () বিন্যস্ত। এসি ৩ টায়ারে ৮টি বে এবং প্রস্থ বরাবর ৩টি টায়ার ও দৈর্ঘ্য বরাবর ২টি টায়ার বর্তমান।  তথ্যসূত্র  বিষয়শ্রেণী:যাত্রীবাহী রেল কামরা
টি সিডালিংগায়া (১৮৯৮ - ২৩ জুলাই ১৯৮৪) ভারতের মহীশূর রাজ্যের (বর্তমানে কর্ণাটক)-এর একজন রাজনীতিবিদ ছিলেন।  ১৯৬৭ থেকে ১৯৭০ সাল পর্যন্ত তিনি রাজ্যসভায় ভারতের সংসদ সদস্য পরিষদের প্রতিনিধিত্ব করেন। এর আগে তিনি ১৯৪৭–১৯৫০ সালে মহীশূর আইন পরিষদের সদস্য ছিলেন, ১৯৫২-১৯৫৩ সালে মহীশূর সরকারের মন্ত্রী এবং ভারতের গণপরিষদ সদস্য ছিলেন।   তিনি তাঁর স্ত্রী পার্বত্ম্মা, ২ ছেলে ও ১ মেয়ে রেখে গেছেন।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:ভারতের গণপরিষদের সদস্য বিষয়শ্রেণী:রাজ্যসভার সদস্য বিষয়শ্রেণী:কর্ণাটকের রাজ্যসভা সদস্য বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
খার্চি () বা খার্চি পূজা বা খার্চি মেলা ও উৎসব হল চৌদ্দ দেবতার পূজা। প্রাথমিক ভাবে এটা ত্রিপুরীদের উৎসব হলেও বর্তমানে সব ধর্মের মানুষ এতে সমান ভাবে অংশগ্রহণ করে। এটি সাধারণত ইংরেজি মাসের জুলাই-অগাষ্ট এর দিকে হয়ে থাকে এই পূজা   ইতিহাস  খার্চি শব্দের আক্ষরিক অর্থ হল, খার ও চি। খার কথার অর্থ হল পাপ এবং চি কথার অর্থ হল পরিষ্কার বা মোচন করা। এক কথায় পাপ মোচন করা। ৩০০০ বছর আগে এই পূজার প্রচলন হয়েছিল এবং বর্তমানেও চলছে।http://www.tripura.org.in/kharchi.htm এই পূজা মুলত ত্রিপুরার রাজ পরিবার এবং ত্রিপুরী রাজ চন্তাই দের পৃষ্ঠপোষকতায় চলে আসছে। চন্তাই কথার অর্থ হচ্ছে পূজারী বা পুরোহিত।রাজ চন্তাইরা বংশ পরম্পরায় নির্বাচিত হয়ে আসে।   দেবদেবী ও পূজা  বিগ্রহ পরিচয়- শ্রীশ্রী চতুর্দশ দেবতা। চৌদ্দ দেবতা মন্দিরের অষ্ট ধাতুর নির্মিত এই দেবদেবীরা হলেন হর (শঙ্কর), উমা (শঙ্করী), হরি (বিষ্ণু), মা (লক্ষ্মী), বাণী (সরস্বতী), কুমার (কার্ত্তিকেয়), গণপা (গণেশ), বিধি (ব্রহ্মা), ক্ষ্বা (পৃথিবী), অব্ধি (সমুদ্র), ভাগীরথী (গঙ্গা), শিখি (অগ্নি), কামদেব (প্রদ্যুম্ন) ও হিমাদ্রি (হিমালয় পর্ব্বত)। হর, উমা, হরি, এই তিন দেবদেবী নিত্য পূজিত হন। কিন্তু আষাঢ় মাসের শুক্লাষ্টমীতে একত্রে পূজিত হন চৌদ্দ দেবতা। ৭দিন ব্যাপী চলে এই পূজা ও জাতি উপজাতির এই মহান মিলন মেলা। প্রতি বছর আষাঢ় মাসের শুক্লঅষ্টমী তিথিতে পুজো শুরু হয়। ওই দিন ভোরে ১৪টি দেবতাকে হাওড়া নদীতে স্নান করিয়ে মন্দিরে নিয়ে যাওয়া হয়। চতুর্দশ দেবতার কোন অবয়ব নেই। শুধুমাত্র তাঁদের মুখ পুজো করা হয়। তাঁরা হলেন— হর বা শিব প্রধান দেবতা, উমা বা দুর্গা, হরি, লক্ষ্মী, সরস্বতী, কুমার বা কার্তিক, গণেশ, ব্রহ্মা, পৃথিবী, সমুদ্র, গঙ্গা, অগ্নি, কামদেব, হিমাদ্রি। পুজোর পুরোহিতকে চন্তাই বলা হয়। চন্তাইকে রাজার প্রতিনিধি হিসেবে গণ্য করা হয়।   আরও দেখুন  ত্রিপুরা   তথ্যসূত্র   আনন্দবাজার পত্রিকা   বহিঃসংযোগ   www.tripura.org.in  Fairs And Festivals  বিষয়শ্রেণী:ত্রিপুরা বিষয়শ্রেণী:ত্রিপুরী সংস্কৃতি বিষয়শ্রেণী:ত্রিপুরা মেলা ও উৎসব বিষয়শ্রেণী:ত্রিপুরায় ধর্ম
জাতীয় প্রাথমিক শিক্ষা একাডেমী (নেপ) প্রাথমিক ও গণশিক্ষা মন্ত্রণালয় গণপ্রজাতন্ত্রী বাংলাদেশ সরকারের অধীনে প্রাথমিক শিক্ষা উন্নয়নের জন্য সরকারি প্রতিষ্ঠান। এটি বাংলাদেশের প্রাথমিক শিক্ষা ক্ষেত্রে প্রশিক্ষন ও গবেষণাধর্মী জাতীয় প্রতিষ্ঠান। এটির সদর দপ্তর ময়মনসিংহ শহরে অবস্থিত।   ইতিহাস ও গঠন  ১৯৬৯ সনে জুনিয়র ট্রেনিং কলেজ (জেটিসি) নামে একটি প্রতিষ্ঠান গড়ে উঠে। স্বাধীনতার পর ১৯৭২ সালে জুনিয়র ট্রেনিং কলেজগুলোর (জেটিসি) নাম পরিবর্তন করে কলেজ অব এডুকেশন রাখা হয়। ১৯৭৮ সালে ঢাকায় অবস্থিত কলেজ অব এডুকেশন প্রতিষ্ঠানটিকে কবি নজরুল সরকারি কলেজ হিসেবে রূপান্তরিত হয়। বাকি চারটি কলেজকে টিচার্স ট্রেনিং কলেজে উন্নীত হয়। পরবর্তীতে ১৯৭৮ সালে ময়মনসিংহের কলেজটিকে "মৌলিক শিক্ষা একাডেমি" নামে নামকরণ হয়।  ১৯৮৫ সালে এর নামকরণ করা হয় ‘‘জাতীয় প্রাথমিক শিক্ষা একাডেমি (নেপ)"।   অনুষদ সমূহ     পরিকল্পনা ও ব্যবস্থাপনা অনুষদ  পরীক্ষা ও মূল্যায়ন অনুষদ  গবেষণা ও পাঠক্রম উন্নয়ন অনুষদ  পর্যবেক্ষণ ও রক্ষণাবেক্ষণ অনুষদ  ভাষা অনুষদ  বিজ্ঞান ও গণিত অনুষদ  সমাজ বিজ্ঞান অনুষদ  তথ্যসূত্র  বহিঃসংযোগ  জাতীয় প্রাথমিক শিক্ষা একাডেমী অফিসিয়াল ওয়েবসাইট।  বিষয়শ্রেণী:ময়মনসিংহের শিক্ষা বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:ময়মনসিংহে ভিত্তিক সংগঠন বিষয়শ্রেণী:প্রাথমিক ও গণশিক্ষা মন্ত্রণালয় (বাংলাদেশ)
অন্নদাচরণ তর্কবাগীশ হলেন একজন বাঙালি সংস্কৃত পণ্ডিত ও নৈয়ায়িক। ন্যায়, ব্যাকরণ, সাংখ্য ও বেদান্তশাস্ত্রে বিশেষ পান্ডিত্যের জন্য তিনি পর্যায়ক্রমে ‘‘ব্যাকরণতীর্থ’’, ‘‘তর্করত্ন’’ ও ‘‘তর্কবাগীশ’’ উপাধী লাভ করেন।চরিতাভিধান : অন্নদাচরণ তর্কবাগীশ। ইবাংলালাইব্রেরি ডটকম।   জন্ম ও পারিবারিক পরিচিতি  অন্নদাচরণ ১৮৭৫ খ্রিষ্টাব্দে (১২৮২ বঙ্গাব্দ) তৎকালীন ব্রিটিশ ভারতের বৃহত্তর ফরিদপুর জেলার ইদিলপুর পরগনার মূলগাঁও গ্রামে জন্মগ্রহণ করেন।সংসদ বাঙালি অভিধান। প্রথম খণ্ড। সাহিত্য সংসদ। জানুয়ারি ২০০২। তার পিতা প্রসন্নচন্দ্র ভট্টাচার্যও ছিলেন একজন সংস্কৃত পণ্ডিত।   শিক্ষাজীবন  তিনি সংস্কৃত ভাষার প্রাথমিক পাঠ পিতার কাছে ও পরে স্থানীয় চতুষ্পাঠীতে গ্রহণের পর তৎকালীন ত্রিপুরা জেলার শিবচরণ সিদ্ধান্তবাগীশের কাছে কলাপব্যাকরণ অধ্যয়ন করে সরকারি পর্যায়ে পরীক্ষায় পাশ করে ‘‘কাব্যতীর্থ’’ উপাধি লাভ করেন। এরপর নবদ্বীপের বঙ্গবধুজননী সভা থেকে ন্যায়শাস্ত্রে পরীক্ষা দিয়ে স্বর্ণপদক-সহ ‘‘তর্করত্ন’’ উপাধি পেয়ে কাশীতে গিয়ে সীতারাম শাস্ত্রী কাছে ন্যায় শাস্ত্র শিখে ‘‘তর্কবাগীশ’’ উপাধি লাভ করেন এবং পরবর্তীতে কাশীর মহামহোপাধ্যায় সুব্রহ্মণ্য শাস্ত্রীর কাছে সাংখ্য ও বেদান্ত অধ্যয়ন করেন।   কর্মজীবন  অন্নদাচরণ ১৮৯৬ হতে ১৯০৭ খ্রিষ্টাব্দ পর্যন্ত কাশীর বাঙালিটোলায় একটি চতুষ্পাঠীতে অধ্যাপনা করে ১৯০৭ খ্রিষ্টাব্দে নিজগ্রামে ফিরে এসে কিছু ছাত্র সংগ্রহ করে পাঠদান শুরু করেন। ১৯৩১ খ্রিষ্টাব্দে নদী ভাঙনে তার বসতবাড়ি বিনষ্ট হলে তিনি পাশের গ্রাম ধীপুর গিয়ে সেখানে একটি চতুষ্পাঠী স্থাপন করে আমৃত্যু তাতে শিক্ষাদান করেন।  ১৯১৮ খ্রিষ্টাব্দে 'ইদিলপুর হিতৈষণী সভা' নামক একটি সামাজিক প্রতিষ্ঠান স্থাপিত হয়; এতে তিনি আমৃত্যু সম্পাদকের দায়িত্ব পালন করেন।   মৃত্যু  তিনি ১৯৪৩ খ্রিষ্টাব্দে (৪ কার্তিক ১৩৫০ বঙ্গাব্দ) ফরিদপুরের ধীপুরে মৃত্যুবরণ করেন।   তথ্যসূত্র    বহিঃসংযোগ   বিষয়শ্রেণী:১৮৭৫-এ জন্ম বিষয়শ্রেণী:১৯৪৩-এ মৃত্যু